Hem estat 3 dies a casa de l'Anne. És una casa gran, d'estil basc molt bonica i recent reformada. Té unes vistes sobre el poble molt maques. Els llits són molt còmodes, i hem descansat molt bé perquè està en una zona residencial molt tranquil.la. Hi hem anat amb els meus pares i la familia de la meva germana, 6 adults i 3 nens, hem ocupat tots els llits, fins i tot un bressol per la més petita.
Les rodalies són molt boniques i hem visitat Saint Jean de Luz, i Donostia, llàstima del temps, perquè ha plogut i feia fred.
L'Anne sempre ha estat comunicativa i atenta amb nosaltres, però el primer dia, vam arribar a les 18h i la casa estava molt freda. La calefacció no funcionava perquè el gas estava tancat. Esperem que no torni a passar, perquè hi anàvem amb nens, i és molt fàcil que es refredin. Al cap de 2-3 dies, la casa estava molt calenta i s'hi estava molt i molt bé.
Ens ha agradat molt l'estada i hi hem estat molt còmodes, però si repetim potser serà quan el temps sigui més calurós.